CELEX: 62020TN0769
Language: fi
Date: 2020-12-23 00:00:00
Title: Asia T-769/20: Kanne 23.12.2020 – Ryanair v. komissio

22.2.2021   
            
            
               FI
            
            
               Euroopan unionin virallinen lehti
            
            
               C 62/42
            
         
      Kanne 23.12.2020 – Ryanair v. komissio
      (Asia T-769/20)
      (2021/C 62/53)
      Oikeudenkäyntikieli: englanti
      
         Asianosaiset
      
      
         Kantaja: Ryanair DAC (Swords, Irlanti) (edustajat: asianajajat E. Vahida, F. Laprévote, V. Blanc, S. Rating ja I. Metaxas-Maranghidis)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan komission 11.8.2020 antaman päätöksen C(2020) 5616 final valtiontuesta SA.57586 (2020/N) – Estonia COVID-19: Recapitalisation and subsidised interest loan for Nordica
                  
               
            
                  —
               
               
                  velvoittamaan Euroopan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että Euroopan komissio on soveltanut virheellisesti SEUT 107 artiklan 3 kohdan b alakohtaa ja antamiaan tilapäisiä puitteita valtiontukitoimenpiteille, joilla tuetaan taloutta covid-19-epidemian aikana, katsoessaan, että tuella torjutaan Viron talouden vakavaa häiriötä, että Nordicalle voidaan myöntää tukea ja että kilpailun vääristymistä, valtion irtautumista ja rakenneuudistusta koskevat edellytykset täyttyvät, sekä laiminlyömällä velvollisuutensa verrata keskenään tuen edullisia vaikutuksia ja niitä epäedullisia vaikutuksia, jotka tuella on kaupankäynnin edellytyksiin ja vääristymättömän kilpailun ylläpitämiseen (ns. tasapainotesti).
               
            
                  2)
               
               
                  Toinen kanneperuste, joka perustuu siihen, että Euroopan komissio on rikkonut EUT-sopimuksen erityismääräyksiä sekä syrjintäkieltoa, palvelujen tarjoamisen vapautta ja sijoittautumisvapautta koskevia unionin oikeuden yleisiä periaatteita, joihin lentoliikenteen vapauttaminen Euroopan unionissa on perustunut 1980-luvun lopulta lähtien.
               
            
                  3)
               
               
                  Kolmas kanneperuste, joka perustuu siihen, että Euroopan komissio on vakavista vaikeuksista huolimatta laiminlyönyt velvollisuutensa aloittaa muodollinen tutkintamenettely sekä loukannut kantajan menettelyllisiä oikeuksia.
               
            
                  4)
               
               
                  Neljäs kanneperuste, joka perustuu siihen, että Euroopan komissio on laiminlyönyt perusteluvelvollisuutensa.